सिराजी भाषा
सिराजी (Siraji), जिसे सिराज़ी (Sirazi) और सराज़ी (Sarazi) भी कहते हैं, भारत के जम्मू और कश्मीर राज्य में बोली जाने वाली एक हिन्द-आर्य भाषा है। यह डोडा ज़िले के उत्तरी अर्ध, रामबन ज़िले और किश्तवाड़ ज़िले में बोली जाती है। जिस क्षेत्र में इसे बोला जाता है, वह पारम्परिक रूप से सिराज क्षेत्र कहलाता है। सिराजी में डोगरी भाषा और कश्मीरी भाषा का मिश्रण मिलता है, और समय-समय पर इसे दोनों ही की उपभाषा समझा गया है, हालांकि आधुनिक भाषावैज्ञानिक इसे डोगरी की उपभाषा मानते हैं।